Document ID: /roh_data/filtered/fineweb-2-filterrobots_roh.jsonl.gz/49685

Il paleontolog da l'universitad da Basilea Christian Meyer ha confermà envers RTR, che las passivas chattadas al Piz S-chalambert sajan probablamain da plirs dinosaurs. Quai rendia la truvaglia al Piz S-chalambert speziala e tenor Christian Meyer èsi er l'emprima giada ch'ins ha chattà fastizs da dinosaurs en la stresa da Silvretta.
Ils fastizs cun in diameter da 60 centimeters sajan probabel tranter 210 e 215 milliuns onns vegls. L'onn che vegn duaja dar in'expediziun per pudair intercurir meglier la scuverta.
Avant radund 10 onns han ins chattà fastizs da dinosaurs al Piz Ela e Piz Mitgel. E gia l'onn 1961 han geologs chattà fastizs da dinosaurs en il territori dal parc naziunal.
RR novitads 06:00